CELEX: 62010TN0267
Language: fi
Date: 2010-06-16 00:00:00
Title: Asia T-267/10: Kanne 16.6.2010 — Land Wien v. komissio

28.8.2010   
            
            
               FI
            
            
               Euroopan unionin virallinen lehti
            
            
               C 234/42
            
         Kanne 16.6.2010 — Land Wien v. komissio
   (Asia T-267/10)
   ()
   2010/C 234/76
   Oikeudenkäyntikieli: saksa
   
      Asianosaiset
   
   
      Kantaja: Land Wien (edustaja: Rechtsanwalt W.-G. Schärf)
   
      Vastaaja: Euroopan komissio
   
      Vaatimukset
   
   
               —
            
            
               On kumottava 25.3.2010 tehty päätös,
            
         
               —
            
            
               on todettava, että Euroopan komissio on rikkonut asetusta (EY) N:o 1049/2001 (1), koska kaikkia pyydettyjä asiakirjoja, jotka koskevat Mochovcen ydinvoimalan yksiköiden 3 ja 4 laajentamista, ei ole toimitettu kantajalle ja komissio on siten syyllistynyt SEUT 265 artiklassa tarkoitettuun laiminlyöntiin ja sen seurauksena rikkonut asetuksen N:o 1049/2001 3 kohtaa ja
            
         
               —
            
            
               komissio on velvoitettava korvaamaan kantajan, Land Wienin, oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa komission 25.3.2010 tekemän päätöksen, jolla lopetettiin sen kantajan tekemän kantelun käsittely, joka koski Mochovcen ydinvoimalan yksiköiden 3 ja 4 valmiiksi rakentamista Slovakiassa. Kantaja arvostelee lisäksi sitä, ettei se ole saanut komissiolta kaikkia pyydettyjä asiakirjoja, jotka koskevat Mochovcen ydinvoimalan yksiköiden 3 ja 4 laajentamista, ja että komissio on siten syyllistynyt SEUT 265 artiklan mukaiseen laiminlyöntiin.
   Kantaja esittää kanteensa tueksi, että komissio on 25.3.2010 tekemässään päätöksessä rikkonut direktiiviä 2003/35/EY (2) ja loukannut Euroopan unionin perusoikeuskirjan 37 artiklan mukaista perusoikeutta.
   Tiedonsaantipyyntönsä yhteydessä kantaja esittää, että sen epäasianmukainen käsittely on perusoikeuskirjan 42 artiklan vastaista. Lisäksi asetuksen N:o 1049/2001 7 artiklaa on rikottu.
   Kantaja katsoo myös, että komissio on laiminlyödessään toimia kantelun ja tiedonsaantipyynnön suhteen myös rikkonut Euratom-sopimuksessa asetettuja ja asiassa C-115/08, ČEZ, 27.10.2009 annetussa tuomiossa (ei vielä julkaistu oikeustapauskokoelmassa) tarkemmin kuvailtuja toimintavelvoitteita.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta 26.5.2003 annettu Euroopan parlamentin ja neuvoston direktiivi 2003/35/EY (EUVL L 156, s. 17).